CELEX: 62014TN0699
Language: et
Date: 2014-09-27 00:00:00
Title: Kohtuasi T-699/14: 27. septembril 2014 esitatud hagi – Topps Europe versus komisjon

15.12.2014   
            
            
               ET
            
            
               Euroopa Liidu Teataja
            
            
               C 448/29
            
         27. septembril 2014 esitatud hagi – Topps Europe versus komisjon
   (Kohtuasi T-699/14)
   (2014/C 448/38)
   Kohtumenetluse keel: inglise
   
      Pooled
   
   
      Hageja: Topps Europe Ltd (Milton Keynes, Ühendkuningriik) (esindajad: solicitor R. Vidal, solicitor A. Penny ja barrister B. Kennelly)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 15. juuli 2014. aasta otsus asjas AT.39899 – jalgpalli kogumisobjektide intellektuaalomandi õiguste litsentsid, millega jäeti rahuldamata hageja kaebus, et mitu rahvuslikku jalgpalli juhtasutust ja jalgpallurite ühingut on koos Panini S.p.A-ga, Union des Associations Européennes de Footballiga, Fédération Internationale de Football Associationiga, Fédération Française de Footballiga, Associazione Italiana Calciatoriga, Real Federación Española de Fútboliga ja Deutscher Fußball-Bundiga rikkunud Euroopa Liidu toimimise lepingu artikleid 101 ja 102; ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et kostja on oluliselt rikkunud hageja menetlusõigusi ja seeläbi rikkunud õigusnormi.
            
         
               2.
            
            
               Teine väide, et kostja otsus lähtub ebaõigetest faktilistest asjaoludest ja sisaldab ilmset hindamisviga, ning kostja on seeläbi rikkunud õigusnorme ja vääralt hinnanud faktilisi asjaolusid.